Antons Ušpelis (1944—2015)
Antons Ušpelis (dzimis 1944. gada 14. augustā, miris 2015. gada 26. augustā) bija latviešu keramiķis. Tēvs — keramiķis Antons Ušpelis, brālis — Pēteris Ušpelis. 1965. gadā beidzis mācības Rēzeknes lietišķās mākslas vidusskolas Keramikas nodaļā. Sākumā strādājis savā darbnīcā Maltas ciemā, pēc tam strādājis Rēzeknē. 1964. gadā Ušpelis sācis piedalīties izstādēs. 1985. gadā saņēmis Paulāna medaļu. 1972. gadā kļuvis par Latvijas Mākslinieku savienības biedru, 1968. gadā saņēmis Tautas daiļamata meistara nosaukumu.